Opvarmning til 2019: Hvad kan vi forvente af Groupama-FDJ? Feltet.dk\n12. december 2018 16:00Foto: Sirotti\nBruno Armirail, William Bonnet, Mickael Delage, Arnaud Demare, Antoine Duchesne, David Gaudu, Jacopu Guarnieri, Daniel Hoelgaard, Ignatas Konovalovas, Matthieu Ladagnous, Olivier Le Gac, Tobias Ludvigsson, Valentin Madouas, Rudy Molard, Steve Morabito, Thibaut Pinot, Georg Preidler, Sebastien Reichenbach, Anthony Roux, Marc Sarreau, Romain Seigle, Ramon Sinkelda, Benjamin Thomas, Benoit Vaugrenard, Leo Vincent\nStefan Küng (BMC), Kilian Frankiny (BMC), Miles Scotson (BMC)\nArthur Vichot (Vital Concept), Jeremy Roy (stopper karrieren), Davide Cimolai (Israel Cycling Academy)\nDa manager Marc Madiot under stor mediebevågenhed annoncerede Groupamas beslutning om at investere i et af sportens ældste mandskaber, var det til lyden af en meget ambitiøs målsætning om med den kraftige kapitalindsprøjtning at gøre det hidtil meget nationale hold til en stor spiller på den internationale scene. Udover det eksisterende WorldTour- og kvindehold skulle der lanceres et talenthold, og der var samtidig lagt op til en kraftig oprustning på ryttersiden, hvor de to kaptajner, Thibaut Pinot og Arnaud Demare, kunne se frem til betydeligt mere støtte.\nSet i det lys var forventningerne til holdets transferaktiviteter store, og derfor kommer det også som en overraskelse, at franskmændene har været blandt de mindst aktiver i de seneste måneder. Blot tre udskiftninger i truppen er det blevet til, og selvom der er markante navne både blandt nyerhvervelserne og på tabskontoen, er der ingenlunde tale om nogen paladsrevolution. Tværtimod er det meste ved det gamle på et hold, der også i 2019 i altovervejende grad vil have fokus på Demare og Pinot, som omvendt ikke kan se frem til en væsentligt forstærket støtte.\nBemærkelsesværdigt er det, at holdet som en ådselædende hyæne er gået til angreb på det hensygnende BMC-mandskab, hvor de har hentet alle tre nye ryttere, der alle hører til i den yngre ende af spektret. Blandt de nye drenge i klassen er der dog kun et navn, der for alvor kan få gang i blodomløbet. Det er til gengæld også et mindre kup, at det er lykkedes at overtale Stefan Küng til at rejse til Frankrig, idet den schweiziske maskine kan bidrage med sin kolossale motor og store talent på flere forskellige nøgleområder.\nDet kan virke overraskende, at en mand, for hvem tidskørsler er selve livets mening, vælger at skifte til et hold, der bestemt ikke er kendt for at gøre sig på lige netop det område. Omvendt skal man ikke glemme, at holdet har oprustet markant i disciplinen over de seneste sæsoner, hvor særligt deres mange overraskende holdløb har været en fornøjelse at bevidne. Selvom der for Küngs vedkommende nok er tale om et element af gambling, er erhvervelsen af schweizeren for holdet i virkeligheden blot det naturlige næste skridt i den proces.\nFordelen ved Küng er, at han burde være garant for sejre. I de seneste to år har han til fulde dokumenteret, at han hører til blandt verdens allerbedste i disciplinen, og med sejre i to store WorldTour-enkeltstarter i hhv. Tour de Suisse og BinckBank Tour i 2018 vil det være en overraskelse, hvis ikke han bidrager med triumfer af en lignende kaliber i 2019.\nHan kan imidlertid meget mere end det, og det geniale er, at han kan hjælpe begge holdets kaptajner. I første del af sæsonen vil han være en markant forstærkning på brostenene, hvor han allerede har vist et stort potentiale, og hvor han burde kunne blomstre, når han ikke længere er Van Avermaets slave. Måske skal han som udgangspunkt agere hjælper for Demare, men det vil bestemt ikke være overraskende, hvis han i de hårdeste flamske klassikere og Paris-Roubaix viser sig som holdets stærkeste. Küng burde utvivlsomt sørge for, at holdet i 2019 vil spille en langt mere markant rolle i den første del af foråret.\nDernæst vil han kunne finde ind i en hjælperrolle for Pinot i Tour de France, der som bekendt er franskmandens store satsning i 2019. På det tidlige holdløb kan hans betydning næppe overvurderes, og derudover vil han være den ideelle bodyguard på de flade etaper for den skrøbelige franskmand, der ikke just er kendt for sine evner i positionskampen. I den sammenhæng er et wattmonster med smag for klassikerne den ideelle partner for Pinot. Med andre ord løser Küngs ankomst et hav af udfordringer for holdet, og der er ganske enkelt tale om et regulært drømmekøb.\nDe to andre nyerhvervelser er knap så spektakulære. Miles Scotson viste ikke meget hos BMC, men vi skal ikke glemme, at han faktisk i BinckBank Tour og Abu Dhabi Tour har leveret absolutte topresultater i enkeltstarter på WorldTouren. Hans potentiale over kortere tidskørsler er stort, og det er bestemt ikke utænkeligt, at han vil kun vinde en tidskørsel eller to i løbet af året. I linjeløbssammenhæng har han dog ikke vist meget, og han synes derfor primært at være hentet til holdet som en forstærkning til diverse holdløb, der tydeligvis er en prioritet for franskmændene.\nEndelig kommer Kilian Frankiny til holdet efter to år hos BMC, hvor han aldrig indfriede potentialet. Beslutningen om at hente ham ind i truppen synes da også mere at være ansporet af hans forbindelser til Steve Morabito og Sebastien Reichenbach, men det er stadig alt for tidligt at sige, at han ikke kan have værdi. Hans præstationer i de høje bjerge i Giroens sidste del var opløftende, og kan han bygge videre på det, kan han i hvert fald på sigt blive en del af den stadig stærkere gruppe af Pinots klatrehjælpere, hvor han kan tage over efter den aldrende Morabito.\nAlt er ikke fryd og gammen i den franske lejr. I mange år har holdet selv lanceret Arthur Vichot som kaptajn nr. 3, og selvom et hav af helbredsproblemer har betydet, at han ikke har levet op til forventningerne, må det alligevel gøre ondt at se ham søge nye græsgange. Særligt er det ærgerligt efter et år, hvor han i et kort vindue i løbet af maj og juni syntes at nå helt nye højder. Måske har han ikke indhøstet mange store sejre i udlandet, men i Frankrig har han været en garanti for succes. Hans exit øger i den grad presset på Pinot og Demare, der ikke længere har ham som en backup, hvis de ikke altid helt stabile kaptajner skulle have et mindre godt år.\nLige så overraskende er det, at holdet selv valgte ikke at forlænge med Davide Cimolai. Stille og roligt blev han ganske vist presset ud af Demares tog, hvor Ramon Sinkeldam overtog hans plads, men uanset hvad er det svært at se, at sprintergruppen ikke er svækket uden ham. Om ikke andet kunne han med sin store erfaring have været den perfekte sidste mand i et alternativt tog bygget op om Marc Sarreau, der i 2018 i den grad led under sine manglende evner i positionskampen. Og særligt efter hans fejende flotte show ved EM, hvor han var nøglen bag Matteo Trentins, virker hans exit lidt som at kaste guld på gaden. Det gør det til gengæld ikke at sende Jeremy Roy på pension, for han har efterhånden længe været moden til en karriere på den anden side af landevejen.\nDet er derfor alt andet end et forandret FDJ-mandskab, der går ind til 2019, men der er alligevel tale om markante ændringer. Man kan til gengæld diskutere, om det er til det bedre. Küngs ankomst er som sagt et decideret kup, men det opvejes i vidt omfang af tabene af Vichot og Cimolai. Det kan meget vel betyde færre sejre i 2019, men flere på WorldTouren. Vigtigst af alt er det dog, at Küng vil give holdet en helt ny synlighed på enkeltstarterne og i brostensklassikerne.\nDet er ikke nogen hemmelighed, at de franske hold i de første år på først ProTouren og siden WorldTouren havde svært ved at konkurrere med de bedste i de store løb uden for hjemlandets grænser. Det har i den grad ændret sig i de seneste år, hvor en talentfuld generation af franskmænd har bragt landet tilbage til toppen, og det har naturligvis også bidraget til at gøre holdene mere konkurrencedygtige. Det gælder også for FDJ, der med Thibaut Pinot, Arnaud Demare og Nacer Bouhanni begyndte at gøre sig gældende i etapeløb og massespurter.\nTil gengæld kneb det for det franske hold i klassikerne, hvor de altid har haft et lille efterslæb. Det er ellers ikke for en manglende ambition hos manager Marc Madiot, der særligt drømmer sig tilbage til Frederic Guesons choksejr i Paris-Roubaix i 1997. Demare har da heller aldrig lagt skjul på, at han nærer store ambitioner i brostensløbene, men det er først i de senere år, at han langsomt har nærmet sig toppen.\nNu har det til gengæld hans fulde fokus. Allerede i år skar han i den første del af året mærkbart ned på antallet af etapeløb for at fokusere 100% på endagsløbene. Den strategi forfølger han sikkert igen i 2019, hvor han kan forventes atter at være den store kaptajn i de nordlige klassikere. Han har dog hidtil haft det svært i de hårdeste af de flamske klassikere, og han har formentlig fortsat ikke et niveau, hvor han kan drømme om mere end højst en top 10 i Omloop Het NIeuwsblad, E3 og Flandern Rundt. Til gengæld er han blevet nr. 2 i Kuurne-Bruxelles-Kuurne og Gent-Wevelgem, og sammen med Dwars door Vlaanderen er det løb, han bør gå efter at vinde.\nStørst chance har han dog i Milano-Sanremo, hvor han vandt i 2016 og sidste år blev nr. 3. Han har vist, at han er fremragende til at afslutte efter et langt og hårdt løb, og det gør ham til den ideelle vinderkandidat i den italienske klassiker. For to år siden kørte han i top 10 i Paris-Roubaix, og næste skridt må være at forsøge at være med i den gruppe, der kører om podiepladserne.\nI år har holdet imidlertid også en anden kandidat. Som beskrevet ovenfor er Stefan Küng delvist hentet ind for at styrke brostenstruppen, og det bør han i den grad kunne. Hos BMC var han låst i en rolle som hjælper for Greg Van Avermaet, mens i fransk tjeneste bør han kunne få væsentligt mere frihed. Særligt Paris-Roubaix må være skabt til ”Den nye Cancellara”, men hans store motor burde også passe godt til særligt Flandern Rundt og E3. Og vi må ikke glemme, at Ramon Sinkeldam faktisk tidligere har gjort det godt i Helevedet i Nord, hvor han er tidligere vinder af U23-udgaven. Endelig er det nærliggende at tro, at Marc Sarreau vil få chancen for at jagte en podieplads i Scheldeprijs, som Demare ofte skipper.\nI Ardennerne har holdet knap så meget at komme med. Efter sejren i Il Lombardua sagde Thibaut Pinot ellers, at han også burde forsøge at vinde i Liege, men den ambition synes i første omgang at være skrinlagt. Til gengæld har Rudy Molard gjort store fremskridt i de senere år og var i 2017 i top 10 i Fleche Wallonne. Han burde kunne gå efter en top 10 i både Fleche og Liege. David Gaudu kom også tilbage på sporet i efteråret og kan forhåbentlig i 2019 endelig indfri sit potentiale. Særligt Fleche Wallonne er skræddersyet til ham. Anthony Roux nåede i 2018 et helt nyt niveau, som særligt blev tydeligt med 3. pladsen i San Sebastian, og han kunne derfor være en option i særligt Amstel Gold Race. Endelig imponerede Valentin Madouas stort i 2018, særligt i Paris-Tours, og ligner en fremtidig klassikerstjerne. Han får forhåbentlig chancen i Ardennerne i 2019.\nDemare har før vundet Hamburg Cyclassics, hvor han i år blev nr. 2, og det tyske løb må igen være et stort mål. Forhåbentlig giver han også Bretagne Classic et skud, da det hårde bretonske løb burde passe ham ideelt. Roux vil helt sikkert jagte mere succes i San Sebastian, måske sammen med Molard og Gaudu, ligesom han bør have gode chancer i de canadiske klassikere, hvor hans punch tidligere har indbragt en podieplads. Sluttelig har Pinot ikke lagt skjul på, at han drømmer om at gentage jubeloplevelsen fra årets italienske klassikere, og han har naturligvis særligt blik på et muligt titelforsvar i Lombardiet, hvor det også skal blive interessant at følge Gaudu, hvis han stadig har energi efter en lang sæson.\nDe seneste sæsoner har været præget af en uenighed mellem manager Marc Madiot og holdets store stjerne, Thibaut Pinot. Sidstnævnte har nemlig stor kærlighed til de italienske løb og har i de seneste to sæsoner haft held til at overtale sin chef til at køre Giroen. Betingelsen har været, at han også efterfølgende skulle præstere i Touren, men sådan er det ikke gået. I 2017 var han langt fra sit topniveau i det franske løb, og i år kom han slet ikke til start på hjemmebanen, efter at en slem lungebetændelse havde sendt ham ud af Giroen bare 24 timer inden afslutningen.\nDenne gang er der derfor heller ingen diskussion. I flere måneder har det stået klart, at Madiot ikke giver sig igen, og Pinot selv synes da også at være tilfreds med at gøre Touren til sit altoverskyggende mål i 2019. Den sult er næppe blevet mindre, efter at ruterne er blevet præsenteret. Den meget bjergrige menu i Frankrig er nemlig perfekt for Pinot, der i de senere år har kørt temmelig dårlige enkeltstarter, og han vil også kunne glædes over, at den første uge, der altid har været hans største udfordring, denne gang virker mindre stressende.\nDer er derfor heller ingen tvivl om, at FDJ kommer til Touren med det entydige mål at hjælpe Pinot tilbage til det podium, han senest betrådte i 2014. Det er naturligvis en svær opgave, men ikke en umulighed, hvis han kan finde de ben, der gjorde ham til en altædende skikkelse i årets italienske klassikere. Ser man bort fra sygdommen under Giroen, var Pinot vel egentlig generelt bedre end nogensinde gennem det meste af 2018, og det virker derfor kun naturligt, at han stræber højt i Frankrig.\nPinots gode muligheder skaber imidlertid et andet problem. I de seneste to år har holdets anden kaptajn, Arnaud Demare, været hovedmand i Touren, og han har med to etapesejre leveret varen. Han er imidlertid så afhængig af sit tog, at han vil skulle optage halvdelen af en Tour-trup, og derfor er det vanskeligt at kombinere både Pinots og Demares interesser på de små ottemandshold, der nu er virkeligheden.\nI et interview for et par uger siden gav William Bonnet udtryk for, at der næppe bliver plads til Demare i næste års Tour, og det kunne også ligne det logiske udfald igen at splitte de to kaptajner på samme måde, som man gjorde det i 2016. Mens man vil kunne sende Pinot til Touren med sine klatrere Sebastien Reichenbach, Steve Morabito og Georg Preidler samt nogle stærke fladbanefolk som Stefan Küng og Anthony Roux, vil Demare kunne bringe hele sit tog med til Giroen, hvor han vil kunne stille til start so en af de absolutte topsprintere. Det er i hvert fald i den retning, tingene peger lige nu, men det er værd at bemærke, at Demare endnu ikke offentligt har afskrevet sig endnu en Tour-deltagelse.\nDemare har aldrig kørt mere end én grand tour, og det virker usandsynligt, at han vil skulle til start i Vueltaen. Det kunne derfor være endnu en chance for Marc Sarreau, der i år kørte fornuftigt i den spanske grand tour. Pinot leger også fortsat med tanken om ligesom i år at finde Lombardiet-form i det spanske løb, men det virker stærkt usandsynligt, at han denne gang vil jagte klassementet. I år vil han have Touren i benene, og stiller han til start i Spanien, vil det derfor primært være med klassikerforberedelse og etapesejre som mål.\nDer burde derfor også blive lidt plads til Reichenbach og David Gaudu. Særligt Gaudus sæsonprogram imødeses med spænding, efter at Pinots lungebetændelse i år betød, at han uventet blev kastet for løverne i Touren. Desværre havde han ikke sit bedste år, men særligt hans stærke efterår viser, at han fortsat er et af Frankrigs store talenter. Om han allerede nu er klar til at satse på klassementet, er nok tvivlsomt, men et forsigtigt bud vil være, at han vil få en vis frihed til at forsøge sig i enten Giroen eller Vueltaen, formentlig førstnævnte.\nDet vil nemlig kunne give Reichenbach en chance i Spanien. Allerede for to år siden blev han lovet en kaptajnrolle i Vueltaen, men det blev ødelagt af en skade. I år var han også ramt af skader og sygdom i efteråret, men kan han holde sig rask, burde han have en top 10 i benene. Han har i hvert fald i de seneste to udgaver af Giroen klatret med verdens allerbedste, og nu fortjener han at forsøge sig på egen hånd, formentlig efter at have hjulpet Pinot i Touren. Følger man den plan, vil FDJ trods en ret smal trup med kun få stjerner, komme til start i alle tre grand tours med gode muligheder for at levere resultater i et væld af forskellige sammenhænge.\nFDJs afhængighed af de to kaptajner, Arnaud Demare og Thiabut Pinot, betyder også, at de vil føre an i de fleste WorldTour-løb. Som nævnt ovenfor vil Demare i årets første måneder formentlig kun i meget begrænset omfang køre andet end store klassikere, men Pinot har ikke lagt skjul på, at han med Touren som hovedmål kan finde plads til at gøre de ugelange etapeløb til et større fokus. De præcise planer er endnu ikke meldt ud, men det står klart, at Volta a Catalunya vil være et af målene. Han er stadig i tvivl, om han vil satse på Paris-Nice eller Tirreno-Adriatico, hvoraf sidstnævnte ofte har været hans foretrukne, og derudover virker det nærliggende, at han skal tilbage til Tour de Romandie, hvor han før har haft succes. Samlet giver det tre ugelange etapeløb, hvor forventningen altid må være, at Pinot kører med om sejren.\nHoldet har imidlertid også andre optioner. Rudy Molard, Sebastien Reichenbach og David Gaudu vil alle være i stand til at køre klassement i WorldTour-løb, men hvordan de fordeler opgaverne, er uklart. Alle er de nemlig hæmmet af dårlige enkeltstarter, og de er derfor ikke prototyperne på topkandidater i den slags løb. Reichenbach plejer at være temmelig bundet til Pinot, men Gaudu og Molard fik i 2018 mange frihedsgrader. Molard vil helt sikkert gerne tilbage til Paris-Nice, hvor i år vandt en etape, ligesom også Vuelta al Pais Vasco passer ham, mens Gaudu med udsigt til en muligt Giro-debut meget vel kunne tænkes at bruge Volta a Catalunya og Tour of the Alps som opvarmning,\nFor Demare vil første del af sæsonen handle om klassikerne, men derudover handler det om at vinde så meget som muligt i massespurter. Han plejer at være til start i de fleste af de store franske etapeløb, og mon ikke vi igen ser ham gå efter en etapesejr i Paris-Nice og måske også Criterium du Dauphiné? Derudover plejer han at være til start i mange mindre franske løb, hvor han ofte opnår et hav af sejre.\nDet er også på den franske hjemmebane, at Marc Sarreau har gjort sig gældende. Man kan håbe, at han i 2019 kan vise sig frem i udlandet også, men uanset hvad burde han ligesom i år vinde en del spurter i hjemlandet. Det skal kombineres med nogle af de mere sprintervenlige WorldTour-løb som Tour de Pologne og måske Tour Down Under, hvor han kan tage endnu et skridt på den store scene.\nAnthony Roux havde en fantastisk 2018-sæson og må være sulten efter mere til næste år. Som nævnt ovenfor har han gode muligheder i mange af klassikerne, men derudover vil han være et våben i mange af de kuperede franske endagsløb og etapeløb. I det hele taget er FDJ altid meget synlige i Frankrig, hvor der altid bliver muligheder til flere forskellige folk. Især skal det blive interessant at se Valentin Madouas fortsætte sin udvikling, og han burde i hvert fald vinde etaper og endagsløv i løbet af sæsonen. Også Olivier Le Gac bliver stærkere og stærkere, men er hæmmet af ikke at være en udpræget vindertype. Og så kan man ikke udelukke, at lead-out-folkene Jacopo Guarnieri, Daniel Hoelgaard og Ramon Sinkeldam for lov at spurte en gang eller to undervejs.\nStefan Küng burde være garanti for sejre på enkeltstarter, også på den helt store scene i WorldTouren. Nu har han også to gange vundet enkeltstarten i BinckBank Tour, og det må være på tide, at han undgår uheld og også kører med om den samlede sejr. Samtidig kunne det være sjovt at se ham i franske grusvejs- og brostensløb som GP Denain og Tro-Bro Leon. Endelig har Miles Scotson også vist, at han er i stand til at køre med om sejren på enkeltstarter, selv på WorldTouren, og det kan forhåbentlig gøre igen i det kommende år.\nLige siden han som helt ung satte tider på La Planche des Belles Filles-stigningen, der var hurtigere end det, man så i Touren, har David Gaudu været udskreget som den næste store franske klatrer. Han levede i 2017 da også med det samme op til forventningerne med en top 10 i Fleche Wallonne og en storslået præstation på kongeetapen i Volta a Catalunya.\nDesværre blev 2018 ikke et godt år, og han fandt først formen til allersidst. Heldigvis kørte han fornemt i september og oktober, hvor særligt hans fabelagtige arbejde for Pinot i Milano-Torino sent vil blive glemt. Forhåbentlig har han nu fundet den stabilitet, han hidtil har manglet, og det burde kunne skabe basis for det helt store gennembrud i 2019. Et godt bud er som sagt, at han skal kastes for løverne i Giroen samt måske atter forsøge sig i Fleche Wallonne, men målet må først og fremmest være, at han i løbet af året viser, at han kan matche de allerbedste i bjergene på WorldTouren.\nModsat Gaudu havde Valentin Madouas et fantastisk 2018. Den nyprofessionelle franskmand var her, der og allevegne og var særligt imponerende til allersidst, hvor han vandt Paris-Bourges og var med helt fremme i en brutal grusvejsudgave af Paris-Tours. Det er en indikation af, at han har taget endnu et skridt, og det kan gøre ham til en af 2019-sæsonens store oplevelser. Han kan klatre i kuperet terræn og har en god afslutning og er derfor prototypen på en lovende endagsrytter. Det bør kaste resultater af sig i Frankrig, ligesom han bliver spændende at følge i de store klassikere.\nEndelig fortjener Benjamin Thomas også at blive nævnt. Banerytteren tog hele cykelverdenen med storm i 2017, hvor han opnåede et hav af topplacering for Armee-mandskabet i relativt store 2.HC-løb. Desværre blev hans første år på WorldTouren en stor skuffelse, men forhåbentlig var der tale om et nyttigt og lærerigt år. Han sluttede pænt af på enkeltstarterne i Vueltaen, og det kunne tyde på, at han er ved at vænne sig til de nye udfordringer. Man skal ikke forvente de store resultater på WorldTouren, men med sin evne til at angribe i finalerne har han vundet flere løb på niveauet derunder. Det kan han forhåbentlig gøre igen i det kommende år.\nRodriguez manglede styrke i ”krig om ...


92-årige Julia Jarman har kræft i bugspytkirtlen, og får at vide af lægerne, at hun kun har et par måneder tilbage at leve i. Så bestemmer barnebarnet sig for at gøre noget!\nHendes barnebarn, Stephen, er helt fortvivlet efter nyheden om, at hans bedstemor er døende og beslutter straks at gøre noget rart for hende. Stephen og Julia har altid haft et meget tæt forhold, og han ønskede, at de skulle gøre noget særligt i den sidste tid de havde sammen.\nSå spørger han hende…\n…Om hun vil være hans date til skoleballet!\nSkolen har en regel om, at du ikke kan invitere folk over 20 år, men Stephen havde snakket om dette med skoledirektøren. Så på dagen, henter Stephen hende og tager hende med til hendes første skolebal.\nJulia var glad og købte selv en ny kjole til lejligheden, så hun kunne matche barnebarnet. Da de kom sammen i dørene til balsalen, blev de kun mødt af positive klassekammerater og lærere.\nDe tog en masse billeder for at dokumentere den magiske nat, og Julia siger: “Vi lo og snakke og drak kaffe og juice. Det var fantastisk! ”\nBørnebarnet Stephen var mindst lige så tilfreds med, hvordan aftenen gik: “Bedstemor har ikke meget tid tilbage, så jeg tøvede ikke med at tage hende med til ballet. Jeg er bare så glad for at vi kan dele disse minder sammen. ”\nSå dejligt at se! Stephen elsker virkelig sin bedstemor.\nVar det ikke en smuk handling? Og Julia så smuk ud til sit første bold! Del denne historie med dine venner på Facebook, hvis du er enig!\nLæs også: Træt af folk der prutter? Nu kan du købe undertøj, der skjuler lugten!\n“Gør du grin med mig?”\nHistorien om en bedstemor, der gjorde alt for sit barnebarn. Han brød sammen i tårer, da det uundgåelige skete\nEn mand vandrede i bjergene, da han gjorde en UHYGGELIG opdagelse!


Lej sommerhuse på Sand Holms Vej | Sommerhusudlejning - Schultz\nHjem Søndervig Sand Holms Vej\nDer mangler ikke noget.der er noget for alle,.\nSommerhuse på Sand Holms Vej\nSand Holmsvej ligger lidt nord for feriebyen Søndervig, og med nogle af Holmsland Klit Golfs mange attraktive baner lige overfor på den anden side landevejen.\nBesøger man et feriehus i dette område, er der rig mulighed for en begivenhedsrig ferie med bl.a. golf, lystfiskeri, shopping og ikke mindst badning og afslapning på Søndervigs brede sandstrand.\nEr vejrforholdene ikke til udendørsaktiviteter, byder nærområdet også ind til forskellige og familievenlige aktiviteter som bowling, netcafe, kunstgalleri og badeland. Derved er sandsynligheden for en uforglemmelig ferie for hele familien meget stor.


Human Kloning Producerer Embryonale Stamceller (Medical-Diag.com 2021)\nEt stort gennembrud er netop opnået i stamcelleforskning. Gennem menneskekloning har amerikanske forskere effektivt produceret tidlige embryoner og brugt dem som en kilde til stamceller med en procedure svarende til den, der producerede "Dolly the sheep", det første pattedyr, der nogensinde skal klones. Resultatet blev offentliggjort i tidsskriftet Celle .\nStamceller afledt af somatisk celle nuklear overførsel (SCNT) har potentialet til at transformere til en hvilken som helst celletype, såsom knogle- eller hjernevævsceller. De kan bruges til at behandle og hjælpe med at forstå en bred vifte af forhold og sundhedsproblemer.\nStamceller kommer fra to hovedkilder:\nEmbryoner Dannet under blastocystfasen af embryologisk udvikling (embryonale stamceller)\nVoksenvæv , Dvs. voksne stamceller.\nDolly fårene, klonede i 1996, var det første pattedyr, der skulle klones under anvendelse af SCNT-teknikken.\nEksperter beskriver denne seneste præstation som et af de største gennembrud i stamcelleforskning siden sidste år, da Isreali scientistsuccessfully skabte de første humane embryonale stamceller (hESC) linjer, der er fri for dyreforurening, og hvis produktion er i overensstemmelse med Good Manufacturing Practices (GMP).\nLeder forfatter, Shoukrat Mitalipov, ph.d., Oregon Health & Science University i Portland, Ore., Sagde:\n"Vi finder nye måder at generere stamceller til patienter med dysfunktionelle eller beskadigede væv og organer. Sådanne stamceller kan regenerere og erstatte de beskadigede celler og væv og lindre sygdomme, der påvirker millioner af mennesker."\nSCNT involverer fjernelse af en donors celle, og overfører den til en ægcelle, der har fjernet sin kerne. SCNT skaber embryoner, der næsten er identiske med donorens .\nTidligere har skabelsen af identiske celler på denne måde været en stor udfordring. Normalt begynder en kvindelig kimcelle at opdele sig, når den har omkring 150 celler - på dette tidspunkt kan stamceller høstes. Forskere kunne dog ikke komme til dette stadium før. Faktisk begyndte mange eksperter at undre sig over, om det kunne være umuligt.\nDet videnskabelige team fra Oregon Health & Science University formåede at skabe identiske celler "med fantastisk effektivitet".\n"Man syntes, at for at gøre menneske SCNT arbejde ville mange tusinde menneskelige æg være nødvendige. Vi kunne producere en ESC-linje ved hjælp af kun to menneskelige æg, hvilket ville gøre denne tilgang praktisk for udbredt terapeutisk"\nDette er første gang, at forskere har været i stand til at bruge SCNT til at skabe humane embryonale stamceller (hESC'er).\nDer er andre måder at producere patientspecifikke stamceller på, såsom inducerede pluripotente stamceller (iPS). Men fordi iPS undertiden kan forårsage uventede mutationer i cellerne, har forskere søgt alternative metoder.\nIfølge Chris Mason, professor i regenerativ medicin ved University College London:\n"De har gjort det samme som Wrights brødre virkelig. De har kigget rundt på hvor er alle de bedste bits af hvordan man gør det fra forskellige grupper overalt og samlet sammen det.\nWright brødrene tog afsted, og det har faktisk lykkedes at lave embryonale stamceller."\nEr human kloning etisk?\nMange mennesker spekulerer på, om det er rigtigt for forskere at udføre eksperimenter på menneskelige embryoner, som i sidste ende kan vokse op for at blive fuldt dannede mennesker.\nDr. David King fra kampagnegruppen Human Genetics Alert sagde:\n"Forskere har endelig leveret barnet, som ville være menneskelige kloner, har ventet på: En metode til pålideligt at skabe klonede menneskelige embryoner.\nDette gør det afgørende, at vi opretter et internationalt lovligt forbud mod kloning af mennesker, inden der foregår mere forskning som denne. Det er uansvarligt i det yderste at have offentliggjort denne forskning."\nThe next species of human | Juan Enriquez (Video Medicinsk Og Professionel 2021).\nHuman kloning producerer embryonale stamceller | da.medical-diag.com


Read OrdensreglerAfd20.pdf text version\nGenerelle ordensregler  gældende i afdeling 20 - Hjelmagerparken\nET GODT KLIMA ER MEGET VÆRD En boligafdeling med mange beboere er et miniaturesamfund. Man er mere eller mindre afhængige af hinanden  man er fælles om mange ting. Derfor er det naturligt at opstille visse regler, som medvirker til at skabe et godt klima i bebyggelsen. Reglerne er fastsat for at beskytte både dig og bebyggelsen. De skal sikre, at der er god ro og orden; holde bebyggelsen i pæn stand og derved medvirke til at minimere omkostningerne til vedligeholdelse. Endvidere skaber det tryghed og tilfredshed, når alle erkender, at det er nødvendigt at tage hensyn til hinanden. Eksempelvis har det stor betydning, at du vejleder dine børn og er dem et godt eksempel. Det er dig selv og de andre beboere, der gennem huslejen betaler for istandsættelsen af det, der ødelægges. Den boligafdeling, du bor i, udgør en selvstændig økonomisk enhed uafhængig af de øvrige afdelinger i foreningen. Vær opmærksom på, at du som beboer er ansvarlig for, at ordensreglerne overholdes ved brugen af din lejlighed. Også når du, din husstand og gæster benytter fællesfaciliteter, såsom trappeopgang, vaskeri m.v. Før du flytter ind, bør du være opmærksom på følgende:\nANTENNER Der installeret fælles antenneanlæg for fjernsyn og radio. Du må kun opsætte udvendige -, lofts- samt andre antenner, herunder paraboler, efter anvisninger fra teknisk afdeling. Retten til opsætning af antenner er betinget af visse forhold, jf. Almenlejelovens kapitel 8 (se www.vesterbo.org).\nFORSIKRINGER Afdelingen har udelukkende tegnet de forsikringer, der er nødvendige for afdelingens sikkerhed og drift. Glas- og sanitetsforsikring er ikke tegnet. Skader på indbo som følge af rør- eller radiatorsprængninger, vandindtrængen og røgskader m.v. er ikke dækket af afdelingens forsikring. Det er derfor vigtigt, at du selv tegner en indboforsikring eller lignende forsikring, der dækker sådanne skader. Kontakt administrationen angående dækning af udestuer/altaner mm.\nBOLIGFORENINGEN VESTERBO  AFDELING 20  HJELMAGERPARKEN - LØGTEN Hjelmagerparken 410  DK 8541 Skødstrup  www.hjelmagerparken.com\nSKILTNING Navneskilte må  for at skåne dørene  kun opsættes, i den udførelse, der er godkendt af boligforeningens administration. Skilte og reklamer af enhver art må kun anbringes efter skriftligt tilladelse fra administrationen og efter dennes anvisning.\nMASKINER Brug af maskiner skal ske under hensynstagen til de øvrige beboere. Du skal anbringe maskiner, der kan medføre støjgener for naboer, på et underlag, der dæmper støjen mest muligt. Maskiner og støjende værktøj må benyttes til ophængning af billeder, gardiner, reoler m.v. på alle hverdage mellem kl. 07-19, lørdage mellem kl. 08-19 og på søn- og helligdage mellem kl. 10-19. EMHÆTTER og andre tekniske installationer i lejligheden For at få fuldt udbytte af de tekniske installationer bør du sætte dig ind i brugsanvisninger for disse. I tvivls-tilfælde kan du rådføre dig med varmemesteren. Som beboer hæfter du fuldt ud for reparationer som følge af misbrug. Du skal hurtigst muligt melde uregelmæssigheder til varmemesteren eller afdelingsbestyrelsen/administrationen. Ønsker du at opsætte opvaske-, vaskemaskine, tørretumbler eller lignende (jf. almenlejelovens kapitel 8) skal du ansøge skriftligt hos teknisk afdeling (se www.vesterbo.org). Boligforeningen vil herefter sørge for at etablere den nødvendige tilslutning for vandforsyning og afløb. Du betaler selv udgiften til el-tilslutning. Administrationen fremsender en installationstilladelse. Du skal straks melde eventuelle utætheder i installationerne til varmemesteren eller afdelingsbestyrelsen/administrationen. Varmeanlæg Hvis varmeanlægget i lejligheden ikke virker, skal du straks henvende dig til varmemesteren. I de afdelinger, hvor der er varme-målere og vandmålere, skal beboeren sørge for aflæsning minimum én gang om måneden.\nVi anbefaler, at du noterer aflæsningerne i et skema, som du kan få hos varmemesteren. Hvis du mener, forbruget er for højt, skal du straks rette henvendelse til varmemesteren. Er du i tvivl om, hvor målerne aflæses, er du velkommen til at kontakte varmemesteren. VANDHANER og CISTERNER Utætte vandhaner eller cisterner medfører ofte et stort og fordyrende merforbrug af vand, ligesom defekte haner kan være til lydmæssig gene for andre beboere. Du skal derfor straks anmelde defekter til varmemesteren, der vil sørge for, at reparationen udføres. Der må ikke monteres brusestop. Det er ikke tilladt at slutte maskiner og akvarier til vandhaner.\nBAD OG TOILET Badning om natten (kl. 23-05) skal ske under hensyntagen til naboerne. For at undgå tilstopning af afløbsrør, bør du være varsom med, hvad der skylles ud gennem vask eller toilet. Bleer, vat, avispapir, hygiejnebind og lignende må aldrig kastes i toilet-kummen. Du hæfter fuldt ud for reparationer som følge af misbrug. For at undgå tilstopning af afløbsrør og kloakker, skal beboeren jævnligt rense gulvafløb.\nAFFALD Af hygiejniske grunde skal du pakke al dit affald forsvarligt ind i affaldsposer. Hvis du har større ting, der skal køres væk, såsom papkasser, møbler og lignende, skal det afleveres i det rum eller den plads, der er indrettet til storskrald. Madrester og lignende, der tiltrækker fugle, rotter og andre former for skadedyr, må ikke henkastes eller henstilles i afdelingens udearealer. Af samme årsag er fodring af vilde fugle og dyr ikke tilladt, dog er foder-bræt tilladt.\nUDLUFTNING OG INDEKLIMA Luft ordentlig ud for at undgå fugtskader. Lejligheden ventilerer ikke sig selv. Vær opmærksom på, at badning, madlavning, vask m.m. giver store mængder fugtig luft. Der opstår færrest fugtproblemer, hvis du holder alle rum nogenlunde ens opvarmet ved 20 grader, og når du lufter ud flere gange dagligt  ca. 10 minutter pr. gang. Husk at lukke for radiatortermostaten under udluftning. Luk ikke helt for varmen i rum, som ikke benyttes. For at undgå fugtskader på ydervægge, bør du ikke anbringe skabe eller andre møbler helt op mod væggen. Luften skal kunne cirkulere bagom. Udsugningsventiler/aftræksriste må ikke tildækkes. Der må ikke ændres ved indstillingen af udsugningsventilen på badeværelser, idet vi har centralt udsugning, og det vil påvirke effekten hos over/underbo. Der er installeret emhætter, derfor anbefaler vi, at den benyttes ved madlavning. Hvis der er dug på indersiden af termoruden er det tegn på, at luft-fugtigheden er for høj og udluftning påkrævet. MUSIK M.V. Benyttelse af radio, fjernsyn og musikinstrumenter skal ske under hensynstagen til dine naboer. I tidsrummet mellem 23-07 skal du udvise særlige hensyn ved at dæmpe lyden, så de øvrige beboeres ønske om nattero respekteres. I særlige tilfælde, hvor du f.eks. holder fest med risiko for støjende adfærd, bør du informere de øvrige beboere i opgangen samt øvrige berørte beboere. Du må max to gange årligt holde fest med risiko for støjende adfærd. Høj musikafspilning eller afspilning for åbne vinduer og altandøre, er ikke tilladt Du bør i øvrigt undgå støjende adfærd i form af højrøstet tale m.v.  både i selve lejligheden og i opgangen. HUSDYRHOLD I boligforeningen er det tilladt at holde mindre dyr som burfugle, marsvin, hamstere og skildpadder. Desuden er det besluttet at hver husstand må holde kat og- eller hund, max 2 stk i alt. Det er ikke tilladt at anskaffe eller have besøg af nogen form for muskel- eller kamphund i afdeling 20. Med muskel eller kamphund menes blandt andet følgende racer samt blandinger heraf: Amerikansk Staffordshire Terrier (Amstaff), Pit Bull Terrier, Bullterrier, Bullmastiff, Dogo Vanarian, Doga Aragentino, Doug de Bordeaux samt Amerikanske Bullterrier.\nHvis der er tvivl om en hund er en muskel- eller kamphund, skal den ansvarlige lejer for egen regning skaffe skriftlig dokumentation til boligforeningen. Dokumentationen skal være underskrevet af en dansk dyrlæge. Hvis en lejer holder eller har besøg af en muskel- eller kamphund vil boligforeningen straks sende en skriftlig advarsel om at få hunden fjernet inden for en kort frist. Hvis hunden ikke fjernes, vil sagen blive sendt til vurdering i beboerklagenævnet. Inden anskaffelse af kat eller hund, skal der ansøges om tilladelse. Dette skal ske på et standard skema som udleveres af afdelingsbestyrelsen eller via VesterBo's hjemmeside. Se mere i Ordensregler for husdyrhold. Kontakt derfor afdelingsbestyrelsen eller foreningens administration, inden du anskaffer et husdyr. Det er ikke tilladt at have husdyr i pleje i kortere eller længere tid. Har du gæster, der medbringer husdyr, er dette dog tilladt, forudsat at besøget er af kortere varighed, dog maksimalt ét døgn og maksimalt én gang om ugen. ORDENSREGLER FOR HUSDYRHOLD Følgende regler er gældende for husdyrhold:\nHusdyr må ikke opholde sig på afdelingens legepladser. Husdyr skal på afdelingens område føres i bånd så kort, at dyret holdes tæt ind til ledsageren. Det påhviler husdyrets ledsager at drage omsorg for, at det ikke forurener afdelingens gangstier, bygninger, indgangspartier, anlæg eller lignende. Husdyret må ikke forvolde skade på afdelingens bygninger, beplantning, anlæg eller lignende. Husdyret skal altid, når det færdes udenfor lejligheden, bære et halsbånd forsynet med et skilt, der angiver besidderens/lejerens navn og adresse. Lejligheden, som husdyret opholder sig i, må ikke lide overlast som følge af dyreholdet. Slid ud over det normale betragtes som misligholdelse og står helt for besidderens/lejerens egen regning. Problemer med utøj fra dyrene er lejerens ansvar, og bekæmpelse sker derfor på dennes regning. Du må være opmærksom på, at tilladelse til at holde eksempelvis hund ikke er det samme som, at hunden også må få hvalpe. Husdyret må på ingen måde være til gene for de øvrige beboere i afdelingen. Ønsker du at anskaffe et husdyr eller har du et ved indflytningen i afdelingen, skal du søge om husdyrtilladelse.\nHvis du ønsker en husdyrtilladelse, skal du henvende dig til afdelingsbestyrelsen i din afdeling, som så vil sørge for, at du får udleveret et ansøgningsskema om tilladelse til husdyrhold. Ansøgningsskemaet skal i udfyldt stand afleveres til afdelingsbestyrelsen senest en måned efter udlevering af skemaet. Afdelingsbestyrelsen videresender ansøgningsskemaer til administrationen. Boligforeningens administration undersøger o om det er lejeren (den, hvis navn står i lejekontrakten), der ansøger om tilladelsen. o om der for lejemålet er andre husdyrtilladelser i kraft. o om det ansøgte kan tillades i forhold til de trufne beslutninger om husdyrhold, og om hundeforsikringen, hvis der ansøges om tilladelse til hundehold, er i orden. Boligforeningens administration udsteder husdyrtilladelse, såfremt forannævnte forhold er opfyldt, og såfremt offentlige myndigheder ikke har udstedt regler om, at husdyrhold ikke kan tillades.\nSåfremt ovennævnte regler for husdyrhold ikke overholdes, vil tilladelsen blive inddraget, og husdyret vil derefter blive krævet fjernet. Fjernes husdyret ikke frivilligt, vil lejemålet blive opsagt/ophævet, hvorved lejemålet skal fraflyttes og ryddeliggøres. Alvorlige eller gentagne overtrædelser af reglerne medfører, at man udelukkes/ekskluderes af foreningen og derved mister retten til fremover at kunne opnå/få tildelt et af foreningens lejemål.\nTRAPPEOPGANG OG RENGØRING Trappeopgangen skal generelt være fri for personlige effekter. Trappeopgangen er IKKE et opbevaringssted. Der må ikke henstilles reoler, tørrestativer, andre stativer, legetøj, kasser, affald eller andre møbelgenstande. Dog er det tilladt, hvor det ikke generer fri passage for de øvrige beboere, at opstille en lille cafébord og max 2 små stole, samt blomsterkrukker i begrænset omfang, på egen del af trappeafsats. Man er forpligtet til, altid at følge en eventuel henstilling fra varmemester/bestyrelsen om fjernelse af en effekt. Du skal sørge for, at trappegange ikke unødigt tilsmudses eller beskadiges. Trapperengøring skal foretages så ofte det er tiltrængt. Rengøringen fordeles efter følgende retningslinier: For opgange med tre lejligheder pr. etage: TIL VENSTRE Januar April Juli Oktober I MIDTEN Februar Maj August November TIL HØJRE Marts Juni September December\nFor opgange med to lejligheder pr. etage: TIL VENSTRE Ulige måneder TIL HØJRE Lige måneder\nBeboere i stueetagen skal renholde trappeafsatsen til fælles gangsti. Hvis du undlader at overholde trapperengøringen og hvis nogen klager over det, vil afdelingsbestyrelsen /administrationen igangsætte trappe-rengøring mod betaling. Betaling for trapperengøring opkræves hver måned sammen med huslejen. Du kan afmelde trapperengøring igen ved henvendelse til afdelingsbestyrelsen/ administrationen, hvis du vil overholde trapperengøringen selv.\nFRANSKE ALTANER Det er tilladt at anbringe altankasser udvendigt på altanen. Det er ikke tilladt at opsætte markiser/solsejl i forbindelse med de franske altaner. Du må tørre tøj og lufte sengetøj på altanen under forudsætning af, at det ikke er til gene for andre beboere eller skader ejendommen. Det bør ske, så det ikke er synligt fra anlæg eller gade.\nBankning af tæpper m.v. må ikke ske fra vinduer eller altaner af hensyn til de andre beboere. ALTANKASSER Altankasser må anbringes udvendig på franske altaner. Der må anbringes altankasser samt blomsterkrukker på egen trappeafsats. De skal altid anbringes således, at der altid er fri passage på trappen for de øvrige beboere. Ved vanding skal der sikres, at der ikke løber vand ned til underbo, eller underetage. BRANDDØRE Branddøre skal holdes lukket. HAVEGRILL Der er indrettet særlige pladser til grill i afdelingen, som skal benyttes. Hvis du griller i egen have, skal det ske under hensyntagen til de øvrige beboere.\nVASK OG TØJTØRRING Reglerne for at benytte afdelingens vaskeri, er opsat i vaske rummet i kælderen. Tørring af tøj bør ske enten i tørrerum, -tumbler eller på de af afdelingen, på fællesarealer, opsatte tørrestativer. Der må ikke opsættes tørrestativer på trappeopgang, hvor det kan genere fri passage for øvrige beboere. Benytter du din egen vaskemaskine/tumbler, skal det ske under hensyntagen til de øvrige beboere. I tidsrummet fra kl. 23-07 bør du undgå at bruge vaskemaskiner og tumbler. PARKERING, MOTORKØRSEL OG BILVASK Parkering af personbiler og motorcykler må ikke finde sted på boligområdet uden for de etablerede parkeringspladser. Motorkøretøjer over 3500kg, campingvogne, trailere og uindregistrerede motorkøretøjer må ikke parkeres på afdelingens parkeringspladser  i henhold til politibekendtgørelsen om parkering. Af hensyn til børnenes sikkerhed anmodes du om at køre forsigtigt på afdelingens veje og pladser. Al parkering på brandveje er forbudt. Bilvask på afdelingens område er kun tilladt, hvis der er indrettet en særlig plads hertil. BARNEVOGNE, CYKLER KNALLERTER, LEGEREDSKABER M.V. Disse ting må kun stilles på de pladser og i de rum, der er indrettet til det.\nDu må ikke stille barnevogne, cykler, knallerter, indkøbsvogne m.v. i opgangen pga. brandfaren. Af hensyn til sikkerheden er motorcykel- og knallertkørsel ikke tilladt på brandveje, gangstier, legepladser, parkeringspladser samt grønne områder. PULTERRUM, KÆLDERRUM M.V. Selv om du ikke benytter dit pulterrum eller kælderrum skal det være aflåst, og eventuelle vinduer og andet skal holdes lukkede. Du må ikke tilslutte frysere og lignende i rummene uden tilladelse. Der kan lejes ekstra kælderrum med strøm mod ekstrabetaling. Af hensyn til brandfare, må der ikke opbevares brandbare væsker, fyrværkeri, ammunition eller andre kemiske produkter i pulterrummene. Rygning er strengt forbudt overalt i kælderetagen. Af hensyn til fugtoptrængen fra kældergulvet, bør du ikke stille fugtfølsomme genstande direkte på gulvet. Alle genstande opbevares for ejers risiko. LEG OG BOLDSPIL Lad ikke børnene lege eller opholde sig på trapper, loftgange, i kældre, elevatorer og gadedøre og andre steder, hvor det kan være farligt eller til væsentlig gene for andre beboere. Det er naturligvis ikke tilladt at tegne eller male på afdelingens træ- og murværk eller på anden måde beskadige ejendommen eller dens haveanlæg. Boldspil må kun finde sted på de af afdelingsbestyrelsen anviste pladser og ikke senere end kl. 22. Boldspil mod facader er ikke tilladt. Flasker, glas og lignende skarpe genstande må naturligvis, af hensyn til børnene, ikke medtages i sandkasser og på legepladser. HAVEREGULATIV FOR LEJLIGHEDER MED EGEN HAVE Skån de grønne anlæg Alle vil gerne bo i et pænt kvarter. Boligforeningen har gjort sit til at skabe en god bebyggelse, og hvis beboerne dagligt vil gøre deres til at værne om beplantninger og anlæg, kan man fortsat have en pæn bebyggelse til glæde og gavn for alle beboere. Til din bolig hører et stykke have i direkte forbindelse med boligen. Generelt Dette stykke have skal vedligeholdes af dig som lejer. Arealerne skal altid holdes i sømmelig stand, bede luges, fliser renholdes og græsarealer og hække holdes velklippede. Såfremt dette ikke sker udføres arbejdet for lejerens regning. Ud over de anførte punkter i dette regulativ, er Boligforeningen VesterBo's generelle ordensregler, regler for vedligeholdelse i boperioden og istandsættelse ved fraflytning samt eventuelt afdelingens egne retningslinier/vejledninger gældende som supplement. Beplantning Der må ikke på havearealerne plantes træer, buske eller anden beplantning, der ved deres højde og bredde kan genere lejerne. Beplantning må ikke være til gene for vedligeholdelse af træværk, mur eller andre bygningsdele. Du er som lejer ansvarlig for eventuelle skader forårsaget af denne. Hegn Hvor der til haven hører hegn, skal dette vedligeholdes af afdelingen. Opsætning af hegn kan kun ske med tilladelse fra afdelingsbestyrelsen og administrationen. Vedligeholdelse heraf påhviler lejeren.\nRedskaber Til brug for vedligeholdelse af din have kan du låne redskaber af afdelingen. Afdelingsbestyrelsen kan oplyse dig, hvor og hvordan. Redskaberne skal altid afleveres hurtigst muligt efter brug. Vedligeholdelse Arealerne skal holdes fri for ukrudt ved hakning eller lignende, idet der ikke må anvendes kemiske bekæmpelsesmidler. Gødskning af arealerne skal så vidt muligt foregå med naturlige gødningsmidler og med så moderat brug af kunstgødning som muligt. Vinterforanstaltninger Ved glat føre i vinterperioder må der ikke anvendes salt, men kun urea. Spørg varmemesteren eller afdeling sbestyrelsen vedrørende glatførebekæmpelse. Diverse Er du i tvivl om et eller andet  kontakt afdelingsbestyrelsen eller varmemesteren.\nFRAVÆR I LÆNGERE TID Såfremt du skal være væk fra din bolig i længere tid, kan det være praktisk at underrette varmemesteren eller dine naboer om det. Varmemesteren har dog ingen pligt til at holde din bolig under opsyn. Undgå så vidt muligt nedrullede gardiner og andre synlige tegn, der kan friste eventuelle indbrudstyve. Undgå åbne vinduer og luk ikke helt for varmen.\nALMINDELIGE BESTEMMELSER Alle vil gerne bo i en pæn bebyggelse. Boligforeningen gør sit til at skabe en god bebyggelse og forventer, at beboerne i det daglige værner om beplantninger og kollektive anlæg  med det mål at fastholde en pæn bebyggelse. Det må være i beboernes fælles interesse, at man gensidigt bidrager til ro og orden i afdelingen, og straks påtaler eventuelle overtrædelser af reglerne eller ødelæggelser til afdelingsbestyrelsen eller varmemesteren. Eventuel forurening af afdelingens fællesarealer skal straks bringes i stand af dén, der er ansvarlig for forureningen. Hvis der sker ødelæggelse eller hærværk på trapper, gange, murværk, haveanlæg, fortov og øvrige fællesarealer, rejses erstatningskrav over for skadevolderen eller dennes husstand. Hvis gæster er skyld i hærværket, betales udgiften af den husstand, hvor gæsten er på besøg, for at undgå at de andre beboere skal betale ødelæggelserne. Alle har pligt til at rette sig efter de anvisninger, som gives af afdelingsbestyrelse eller administrationen.\nKlager skal altid fremsendes skriftligt til afdelingsbestyrelsen/ administrationen. Overtrædelser af ordensreglerne kan medføre at lejemålet ophæves/opsiges. Fysisk vold, trusler m.v. over for beboere i afdelingen, boligforeningens personale eller andre, der lovligt færdes i ejendommen er uacceptabelt. Det kan ikke alene medføre at lejemålet ophæves/opsiges, men også medføre, at beboerens medlemskab ophører. Dette vil medføre, at beboeren ikke kan ansøge om andet lejemål i foreningen.\nVI HJÆLPER DIG GERNE! Som det fremgår af det, du netop har læst, kan du i mange tilfælde hente råd og vejledning hos afdelingsbestyrelsen, administrationen eller varmemesteren. Afdelingsbestyrelsen har faste træffetider. Hvis der ikke er valgt en afdelingsbestyrelse, kan du kontakte administrationen med alle spørgsmål vedrørende boligen. Overtrædelse af husordenen skal, for at kunne blive behandlet af afdelings-bestyrelsen eller administrationen, anmeldes skriftligt. Du kan få anmeldelsesblanketter på boligforeningens administrationskontor eller på www.vesterbo.org. Ofte er det en god idé, hvis du forud for anmeldelsen selv har taget kontakt til den beboer eller nabo, der over-træder husordenen. Gør vedkommende opmærksom på reglerne for husorden. Hvis det ikke hjælper, kan du aflevere den udfyldte anmeldelsesblanket til afdelingsbestyrelsen/ administrationen. Vi gør opmærksom på, at klageren skal være forberedt på at møde op i beboerklagenævnet eller boligretten. Beboeren kan selv indbringe en sag for beboerklagenævnet i kommunen. Århus kommune: Beboerklagenævnet, Rådhuset, 8000 Århus C. Tlf. 8940 5820 (kl.9.30-15) E-mail: [email protected] Hjemmeside : www.aarhuskommune.dk/beboerklage\nSåledes vedtaget af afdeling 20  Hjelmagerparken på beboermøde 14 januar 2009. Øvrige regler:\nRåderet og Tilvalg Regler for vedligeholdelse i boperioden og istandsættelse ved fraflytning Boligforeningens Vedtægter


Køb overvågningskamera, kamera sæt, tyverialarmer og kameraovervågning online\nDer er stor præventiv og forebyggende effekt i at sætte synlige tyverialarmer og kameraovervågning op, og det bliver fortsat mere og mere almindeligt både i private hjem og i virksomheder.\nTyverialarmer og kameraovervågning sender signaler til tyvene\nI vores webshop alarmbixen.dk kan du finde et stort og bredt udvalg af både tyverialarmer og kameraovervågning, som kan tilpasses lige det brug, som passer til dit behov, og det hele er til billige priser. Vi har de sidste nye moderne typer, som er super effektive og lette at benytte. Udover tyverialarmer og kameraovervågning kan du også finde babyalarmer og mange andre typer udstyr på alarmbixen.dk.\nKamera sæt til overvågning\nDet ses stadigt hyppigere, at også private installerer overvågningsudstyr, for at undgå ubudne gæster og hærværk. I alarmbixen.dk kan du finde kamera sæt til alle behov - både i privaten og naturligvis også i virksomheden. Det er enkelt at i brug og nemt at installere, og med et kamera sæt til overvågning er du med til at forbygge kedeligt besøg af indbrudstyve. I vores webshop finder du et bredt udvalg af kamera sæt til alle former for overvågning og vores erfaring og viden på området står naturligvis til kundernes disposition, så vores kunder bliver bedst muligt hjulpen og får netop det kamera sæt, som passer til dem. Kig ind på vores hjemmeside på alarmbixen.dk og se, hvad vi kan finde ud af sammen, så du fremover er sikret mod kedelige oplevelser i hjemmet og virksomheden.\nOvervågningskamera der passer til dig\nHvis du gerne vil undgå ubehageligheder med både hærværk og ubudne gæster, når du ikke er hjemme, eller virksomheden er lukket, så skal du tjekke alarmbixen.dk. På vores hjemmeside kan du finde et stort udvalg af udstyr og vi har også det overvågningskamera, som netop passer til dig og dit behov. Vi har årelang erfaring på området og deler meget gerne ud af gode råd og vejledning, så vores kunder kan få den bedst mulige løsning, hvad enten det er til privaten eller til virksomheden. Find til nye overvågningskamera i vores webshop og få det til en super pris.


En dansk forsker gransker flere millioner danske og amerikanske gener for at finde arvelige årsager til, at et stigende antal mennesker får for meget fedt i leveren – også selvom de ikke drikker for meget.\nHer ses et mikroskopfotografi af en ikke-alkoholisk fedtlever. Leveren har meget prominent forekomst af fedt i cellen (hvide pletter) og fibrose (grøn). Det røde på billedet, er leverens egne celler. Der er så meget fedt i leveren, at det forvrænger cellekernen. (Foto: Nephron)\n»I løbet af de seneste årtier er fedtlever, udløst af andre faktorer end alkohol, blevet ekstremt almindeligt i den vestlige verden. Gener bestemmer sandsynligvis 25-50 procent af en persons risiko for at blive ramt. Vi undersøger, om nogle forskelle i DNA'et er mere almindelige hos personer med fedtlever end hos andre,« siger læge og forsker Stefan Stender, der har fået en bevilling fra Det Frie Forskningsråd til sit projekt.\nMetode har revolutioneret lægevidenskaben\nGenanalyserne laver Stefan Stender på University of Texas i USA, hvor han og kolleger undersøger mange millioner gener fra 130.000 danskere og amerikanere, der har deltaget i store befolkningsundersøgelser. Med en særlig chip måler forskerne i alt 250.000 forskellige steder i hver enkelt deltagers arvemasse. Målet er at finde variationer i DNA'et, der er fremtrædende hos folk med fedtlever.\nMetoden, som kaldes Genome-Wide Association Studies (GWA), har i de seneste år revolutioneret lægevidenskaben: Med den mikroskopiske chip har forskere allerede fundet frem til gener, der er involveret i alverdens sygdomme lige fra allergi til skizofreni.\nStefan Stender har modtaget en bevilling på 1.670.801 kroner fra Det Frie Forskningsråd til projektet 'Genetic Risk of Hepatic Steatosis'.\n»Hver studiedeltagers DNA tilsættes chippen, som kan måle 250.000 forskellige steder i arvemassen, hvor det er almindeligt, at der er forskelle fra person til person,« forklarer Stefan Stender.\n»Den forskergruppe, jeg arbejder hos, er blandt verdens førende inden for fedtlever-forskning. De har med en meget præcis metode målt leverfedt på 3.000 personer fra Dallas. De 3.000 målinger bruger de til at opdage sammenhænge mellem gener, livsstil og fedtlever,« fortsætter han.\nFlere metoder er i spil\nStefan Stender samarbejder med de danske befolkningsundersøgelser Østerbroundersøgelsen og Herlev- Østerbroundersøgelsen. Studierne, som tilsammen følger over 100.000 sjællænderes helbredsudvikling over tid, er blandt verdens største af deres art.\nVed at analysere DNA'et fra de mange deltagere i de kæmpestore befolkningsundersøgelser og sammenligne resultaterne med DNA-analyser fra 3.000 amerikanere, kan Stefan Stender og kollegerne se, om der er variationer i arvemassen, der øger eller mindsker risikoen for fedtlever.\n»Ud over GWA-metoden, som vi bruger til at måle de områder i selve arvemassen, hvor det er almindeligt at finde DNA-forskelle, bruger vi en anden metode kaldet eksom-sekventering til at måle alle genetiske variationer, både de sjældne og de almindeligt forekommende, hos en undergruppe af deltagerne,« siger Stefan Stender.\nEksom-sekventering er meget mere omfattende og dyrere end GWA. Derfor bruger forskerne kun metoden på nogle af de 100.000 studiedeltagere.\nForskerne leder i hele DNA'et\nSådan får man fedtlever uden alkohol Når man spiser mere fedt, end man kan nå at forbrænde eller lagre andre steder i kroppen, ophober leveren fedtet. I de tidlige stadier er der ikke symptomer på fedtlever, og leveren kan selv skille sig af med fedtet, hvis man stopper med at spise for meget af det. Men hvis man har fedtlever i længere tid, kan man udvikle en betændelsestilstand, som øger risikoen for, at man får skrumpelever og leverkræft. Så kan det blive nødvendigt at få en levertransplantation. I USA forudser man, at fedtlever vil blive den hyppigste årsag til levertransplantation inden for de næste 10 år.\nFordelen ved eksom-sekventering er, at forskerne kan kortlægge alle generne i en persons arvemasse med en enkelt prøve. Generne er den del af DNA'et, der koder for proteiner.\nProteinerne styrer og indgår i næsten alle organismens processer, idet de fungerer som et slags bindeled mellem generne og deres egenskaber. De styrer altså vores genetisk betingede tendens til at udvikle bestemte sygdomme.\n»Når vi har kortlagt hele genomet, undersøger vi, om der er særlige genvariationer, som er associeret med mængden af fedt i leveren. En fordel ved de to metoder, vi bruger, er, at vi leder i hele DNA'et uden at have en forudindtaget idé om, hvor de forskelle og genvariationer, der kan øge risikoen for fedtlever, findes,« siger Stefan Stender.\nSelvom Stefan Stender og kollegerne finder genetiske faktorer, der kan øge risikoen for, at man ophober for meget fedt i leveren, er det langt fra sikkert, at man får fedtlever, selvom man er bærer af de genvariationer, der er involveret, understreger Stefan Stender dog.\n»Den samlede risiko afhænger af samspillet mellem gener, livsstil og miljø. Man kan reducere sin risiko for fedtlever markant ved at undgå at blive overvægtig. Det er sandsynligt, at regelmæssig motion også kan modvirke, at man får for meget leverfedt,« siger han.\nStefan Stender håber, at resultaterne af undersøgelsen på sigt vil kunne bruges til at udvikle medicin målrettet de gener, der øger risikoen for at få fedtlever.\nFakta om Østerbro - og Herlev-Østerbro undersøgelserne\nMed 106.000 deltagere er Herlev-Østerbro undersøgelsen verdens største, der følger en rask befolknings helbredsudvikling over tid.\nI undersøgelsen bliver oplysninger om deltagernes helbred og livsstil opført under deres CPR-numre i en databank. Deltagernes blodprøver bliver gemt i en biobank, så forskere i de kommende årtier kan tø det op og blandt andet kan lave DNA-sekventeringer. På den måde kan de finde sammenhænge mellem deltagernes helbredsudvikling og deres genetiske sammensætning.\nHerlev-Østerbro undersøgelsen er en udvidelse af den mindre Østerbro-undersøgelse, som siden 1976 har fulgt 20.000 københavneres helbredsudvikling.\nStefan Stenders profil (Researchgate)


Internationalt samarbejde vil gøre 5G-markedet uafhængigt af Kina | Version2\n5G-markedet skal diversificeres, skriver USA, Indien, Australien og Japan i en fælleserklæring.\nLasse Skovgaard Mandag, 27. september 2021 - 10:13 5\nUSA, Indien, Australien og Japan – den såkaldte QUAD-gruppe – annoncerer en række initiativer, der bl.a. skal tilskynde teknologiudvikling og -deling, herunder 5G.\nDet skriver The Register pba. en fælles erklæring fra de fire lande.\n»Vi forventer, at teknologileverandører, leverandører og distributører producerer og vedligeholder sikre systemer, og at de er pålidelige, gennemsigtige og ansvarlige i deres praksis. Teknologiudviklere bør også indbygge security-by-design-tilgange, således at robuste sikkerhedspraksisser er en del af teknologiudviklingsprocessen,« står der i erklæringen.\nEksempelvis vil QUAD facilitere miljøer, der skal diversificere 5G-markedet, herunder ved hjælp af testfaciliteter.\nDet er ifølge The Register et forsøg på at bryde Kinas dominans på 5G-markedet og sikre, at alle lande kan benytte 5G, der ikke er udviklet af Kina.\n#1 Simon Rigét 27. september 2021 - 12:58\nEr det så også garanteret, at det er sikret imod, at USA snager i vores kommunikation?\n#2 Ole Andersen 27. september 2021 - 13:57\nDet handler om at forhindre dig i at købe udstyr som USA ikke kan snage med OG samtidig yde statsstøtte til egne producenter..\n#3 Ditlev Petersen 27. september 2021 - 14:28\n#4 Thorleif Bundgård 27. september 2021 - 19:16\nHvem vælger vi\nJa det er kun et spørgsmål om hvem vi vælger til at scanne vores mail og dokumenter. De udråbte venner (USA) - vennernes gamle fjender (Japan) - vennernes nyudråbte fjender (Kina) - vennernes kommende buddies (Australien-som køber militært hos usa) Eller ??? Tja, forlæng selv listen. uanset hvad, så kan man altid finde noget at bekymre sig om.\n#5 Michael Cederberg 28. september 2021 - 00:09\nI dag kan jeg købe basestationer fra Ericsson og Nokia som intet har med Kina at gøre ... det her lugter af statsstøtte fordi ingen af de 4 lande har formået at være med på 5G.


Den Korte Avis | Mange undrer sig: Hvorfor sættes de kriminelle udlændinge ikke bare på et fly til hjemlandet? Her er et svar – HasToSee.com\nHome Den Korte Avis | Mange undrer sig: Hvorfor sættes de kriminelle udlændinge ikke bare på et fly til hjemlandet? Her er et svar\nMange undrer sig: Hvorfor sættes de kriminelle udlændinge ikke bare på et fly til hjemlandet? Her er et svar\nDe tilvandrede mennesker fra et andet kontinent til EU er en broget skare.\nNogle er blevet familiesammenført, andre har, efter at have passeret 5-7 sikre lande, anmodet om asyl. Blandt disse hævder nogle at være forfulgt i hjemlandet, og atter andre er flygtet fra konsekvenserne af bestialske forbrydelser i hjemlandet for at få et helle i et EU-land; fortrinsvis til et land, hvor man med 100 %’s sikkerhed ved, at Menneskerettighederne overholdes til punkt og prikke.\nEn alt for stor del af disse tilvandrede er kriminelle, hvilket ikke mindst overrepræsentationen i fængslerne vidner om. Men er de først kommet ind over grænsen, er det stort set umuligt at slippe af med dem igen.\nÅrsagen er, at hensynet til de udenlandske kriminelle overstiger langt hensynet til den danske befolkning.\nDet undrer store dele af befolkningen, der ikke som venstrefløjen betragter de tilvandrede kriminelle som sølle eksistenser med alverdens diagnoser, der skal pusles om, men som handlekraftige grove misbrugere af modtagerlandets (her Danmarks) gæstfrihed.\nOg hvorfor rejser afviste asylansøgere ikke hjem? Har de fået afslag, er det i sig selv ulovligt at nægte at følge myndighedernes ordre om at forlade landet.\nDe oftest stillede spørgsmål er:\nHvorfor vi er tvunget til at beholde andre landes kriminelle?\nHvorfor skal kriminelle, der er flygtet fra deres forbrydelser i hjemlandet, have et helle i Danmark?\nHvordan kan det tillades, at forbrydere, der er placeret i et udrejsecenter, kan gå frit rundt og skabe utryghed blandt befolkningen? Se dette link om frihedsberøvelse.\nHvorfor sker det, at Højesteret ophæver udlændingemyndighedernes placering af forbryderne på et udrejsecenter og lader dem flytte ud af centret for at bo hos eventuel familie her i landet?\nHvorfor sættes de uønskede fremmede ikke bare på et fly til hjemlandet?\nPå udrejsecentret Kærshovedgaard sidder der både afviste asylansøgere, udvisningsdømte kriminelle og kriminelle på tålt ophold.\nDisse sidstes meriter omtales i Flygtningekonventionen, Artikel 1F.\nEn del afviste asylansøgere nægte frivilligt at rejse ud af Danmark.\nHvis de sendes hjem ved tvang, sker det ofte, at deres hjemlande ikke vil tage imod dem. Det er sket flere gange, hvor man har forsøgt uden held.\nNår flyet med den afviste asylansøgere med medfølgende politi landede i hjemlandet, er det flere gange sket, at politiet måtte tage dem med tilbage til Danmark. Hjemlandet ville ikke tage imod dem, når de var sendt tilbage med tvang.\nSom det ses her, hvor Basim måtte med tilbage, selv om Danmark mente, at man havde fået en aftale med Irak.\nEt formentlig probat middel for at slippe af med de uønskede, er at tage millionerne, vi betaler til magthaverne i disse lande i ”udviklingsstøtte”, fra dem, hvis de nægter at modtage deres egne borgere. Det har der været en del snak om, men ingen handling.\nNår det varer så længe med at få de afviste asylansøgere sendt hjem, tændes der hos dem et håb om, at det nok ender med, at de får lov til at blive. Allah anråbes, men det var nok mere relevant at anråbe Det Radikale Venstre og Enhedslisten.\nOg så er der de kriminelle, der er dømt til udvisning efter at have begået kriminalitet her i landet.\nEn forbryder, der bliver udvist, slipper oftest med at afsone det halve af straffen. Der er jo ingen grund til, at vi skal betale for en fængselscelle til udlændinge længere end højst nødvendigt. For så snart de slipper ud, bliver de sat på et fly og sendt hjem.\nHvis der overhovedet ikke er problemer ved en hjemvenden, kan de ligesom de afviste asylansøgere alligevel ikke udsendes, hvis de nægter at rejse.\nMen hvis der er fare for, at de kan blive slået ihjel eller udsat for tortur i deres hjemland, kræver konventionerne, at vi beholder dem, hvad enten de er udvisningsdømte eller på tålt ophold.\nFNs Torturkonvention, artikel 3, stk. 1:\nIngen deltagende stat må udvise, tilbagelevere (»refoulere«) eller udlevere en person til en anden stat, hvor der er vægtige grunde for at antage, at han vil være i fare for at blive underkastet tortur. Se også stk. 2.\nSe også Menneskerettighedskonventionens artikel 3.\nEn iraner på tålt ophold – retmæssigt ophold\nMenneskerettighedskonventionens Tillægsprotokol 4, Artikel 2, stk. 1 (se link side 36) kræver, at ”Enhver, der retmæssigt opholder sig på en stats territorium, har inden for dette territorium ret til bevægelsesfrihed og til frit at vælge sit opholdssted.” (min fremhævelse).\nSe også Flygtningekonventionens Artikel 26 (link ovenfor).\nI en Højesteretsdom fra 2008, hvor en iraner på tålt ophold ønsker at slippe for at bo i Center Sandholm, udtaler Højesteret side 10 (nederst venstre spalte):\n”Det ville have været muligt at udforme udlændingeloven på den måde, at personer på tålt ophold blev anset for ikke at have lovligt ophold i Danmark med den virkning, at de slet ikke kunne påberåbe sig artikel 2 i Tillægsprotokol 4. I relation til A må det imidlertid lægges til grund, at hans forhold skal bedømmes efter denne bestemmelse.”\nI Belgien har politikerne været mere omhyggelige, fremgår det af Højesterets dom, hvor der henvises til Den Europæiske Menneskerettighedsdomstols dom af 31.1.2012 i sagen M.S. mod Belgien. M.S. var på tålt ophold, men havde ikke efter belgisk lov lovligt ophold. Derfor skulle der ikke tages hensyn til Tillægsprotokol 4, artikel 2.\nHøjesterets gennemgang af sagen starter side 9. Og dommen ses side 13.\nBefolkningens og Højesterets undren\nJamen, folk der er afvist eller udvist har vel ikke et retmæssigt ophold, vel?\nJo, det har de, hvis det ikke fremgår af loven, at de IKKE har et retmæssigt ophold. At være udvist, afvist, ikke at have fået sin opholdstilladelse forlænget, har åbenbart ikke noget at gøre med, hvorvidt ens ophold er uretmæssigt eller ulovligt. Det havde politikerne, der skulle forsøge at afbøde skaderne ved den enorme indvandring, ikke skænket en tanke.\nHar politikerne efter denne udtalelse fra Højesteret i 2008 om lovligt ophold (se ovenfor) fået taget sig sammen til at ændre loven?\nDet synes ikke at være tilfældet. Martin Henriksen fra Dansk Folkeparti ønskede i 2018, at den tidligere regering skulle gøre noget ved dette hul i loven (Berlingske – scroll ned).\nHvornår forstår politikerne, at kriminalitet er et valg. De kriminelle misbruger groft modtagerlandets gæstfrihed og må tage skade for hjemgæld. Dem har vi intet ansvar for.\nDen Korte Avis | Mand i S-tog spyttede kvinde i ansigtet – nu er politiet gået ind i sagenDen Korte Avis | Muslimsk indvandrer myrder søsters kæreste, fordi han var kristen


Tag med på en spændende tur sammen med museumsformidler, Henrik Mors, og bliv klogere på den historie, der omgiver og omringer Stege - lige uden for vores vinduer.\nTid: 10:30 - 12:30\nSted: Møns Museum\nPå turen gennem Steges gader hører vi om rige købmænd, håndværkere, onde soldater, fiskere og fattige folk. På godt og ondt har de alle sat spor og bidraget ikke bare til Steges historie, men også til hele danmarkshistorien.\nUndervejs springer vi rundt i historien, så det er med at have tungen lige i munden. Lige der, hvor vi står, gemmer sig en historie fra middelalderen, og næste stop handler måske om en hel anden tid. Det hele er krydret med anekdoter fra dengang, mormor var dreng. Bliv forundret, fortryllet og forfærdet over de historier, som byen gemmer på.\nVil du også besøge historien på Møns Museum? Så giver vi 10% rabat på entrébilletten til museet samme dag som denne byvandring foregår, hvis du viser din billet til vores museumsværter i receptionen.\nAdresse: Møns Museum, Storegade 75, 4780 Stege.\nMødested: Foran museet\nDato og tid: 26. juni // 31. juli - begge dage 10.30 - 12.30 (kom gerne lidt før vandringen stater)\nPrisen inkluderer byvandring. Adgang til Møns Museum skal købes særskilt. Hvis du viser din byvandring-billet til vores museumsværter i receptionen, giver vi 10% rabat på entrébilletten til museet samme dag som denne byvandring foregår.\nVelkommen til Møns Museum\nHer kan du i ro og mag vandre gennem vores egns spændende historie igennem 12 fantastiske fortællinger fra oldtiden til idag.


Lottes Gårdbutik - www.lottesgaardbutik.dk\nMel, gryn og grød\nLammekød, kødpakke &\nFlydende håndsæbe Rose & Oliven. 300 ml\nToiletrens 750 ml\nØkologisk toiletrens med citrusduft\nVASKEMIDDEL TIL SKÅNSOM OPVASK Sodasan Opvaskemiddel er et flydende opvaskemiddel. Opvaskemidlet er økologisk, vegansk og er samtidig skånsomt mod huden, når du vasker op. Den plantebaserede formel er drøj i brug og fjerner effektivt snavs, madrester og opløser fedt. Sodasan Opvaskemiddel indeholder ingen konserveringsmidler eller farvestoffer, der ellers kan efterlade rester af kemikalier i vasken. Brug også opvaskemidlet til sarte genstande som sølvbestik eller krystalglas, for at holde dem skinnende rene. Rengør snavs og opløser fedt Skånsom mod huden Emballage i genanvendt PET Sodasan Opvaskemiddel Sensitive er fri for duft, farve og konserveringsmidler til dig med følsom hud. Sodasan Opvaskemiddel Citron dufter friskt af citron fra æteriske olier. Sodasan Opvaskemiddel granatæble giver vasken en frugtagtig duft fra det søde granatæble.\nØkologisk rengøringsmiddel med appelsinduft\nØKOLOGISK SÆBEVASKEMIDDEL Sodasan Vaskemiddel er en serie økologiske, flydende rengøringsmidler, der effektivt renser med skånsomme ingredienser, der ikke irriterer huden. Basen i Sodasan Vaskemiddel består af sæbe, der gør vaskemidlet biologisk nedbrydeligt. Vaskemidlet kan bruges i en hvilken som helst temperatur, mellem 30 og 95 grader og fjerner pletter, mens tekstilerne bevares. Derudover er Sodasan Vaskemiddel mærket med ECOCERT, Vegan Society og Ecogarantie, så du kan føle dig sikker på, at vaskemidlet ikke skader hverken dyr eller natur. Vaskemiddel med sæbe som base Vegansk og økologisk Fuldt biologisk nedbrydeligt Indeholder ingen konserveringsmidler eller farvestoffer Sodasan Vaskemiddel Lime har en frisk duft af citrus, der stammer fra æteriske olier. Egnet til alle typer af vask og er dermatologisk testet. Sodasan Vaskemiddel Sensitive er helt fri for dufte og er især egnet til følsom hud. Dermatologisk testet\nJUTE indkøbsnet 36x43x19\nMiljøvenlig og grønt alternativ til plastikposer.\nHåndkost med naturhår (sort skaft)\nEn håndkost i natulige materialer er for mange en uundværlig del af dagligdagen. Uanset om du krummer på bord eller gulv, kan en håndkost i naturlige materialer være anvendelig. Håndkosten er lavet af bøgetræ og med børster lavet af naturhår fra dyr. Håndkost i naturlige materialer har hul til ophæng.\nLommeletter 10 pk.\nFine lommeletter lige til at tage med i tasken. De har det klassiske design med små luftbobler i kanten. De er lavet af fire lag og dejligt bløde mod den sarte hud. Lommeletterne er lavet af genbrugte mælke- og juicekartoner, og dermed farvet af naturen. Pakken udstråler hensyn og kærlighed til naturen og miljøet. Både yderpakken og de små pakker er mærket med EU-blomsten. Grazie Naturals produkter er med til at sikre: - at færre træer bliver fældet - mindre CO2 udslip - mindre ressourcespild Grazie Natural har udviklet en teknologi, som kan separere Tetra Pak kartoner. De tomme kartomer indsamles og steriliseres. Derefter adskilles mekanisk papir, aluminium og plast. Tetra Pak kartoner består i gennemsnit af 74% cellulose fibre, 22% polyethylen og 4% aluminium. De 74% cellulose fibre - papiret i kartonerne - genbruges af Grazie Natural. De andre komponenter sendes videre til industri til genbrug. Her kan vi derfor roligt tale om NO WASTE! Ved at købe og sælge Grazie Naturals produkter er du med til at støtte produkter lavet med omhu og hensyn til miljøet.\nSkrællekniv med skaft i bøgetræ\nDenne skrællekniv med bøgetræsskaft er en skrællekniv, som kan bruges til alle slags grønsager og frugter, der skal skrælles. Den kan bruges til gulerødder og kartofler, men også til æbler og rødbeder. Skrællekniven har et skaft lavet af olieret bøgetræ, som ligger godt i hånden. Kniven er af rustfri stål, hvilket giver en klinge, der holder længe. Skrællekniven med bøgetræsskaft har dobbeltklinge, så den kan bruges af både højre- og ventrehåndede.\nGrøntsagskniv med skaft i bøgetræ\nDenne grøntsagskniv med bøgetræsskaft kan bruges til at snitte og skære alle slags grøntsager, men er specielt ideel til de mindre ting eller til mindre hænder, som vil hjælpe til i køkkenet. Skaftet, der er lavet af ubehandlet bøgetræ, er udformet, så det ligger godt i hånden. Det er vigtigt, når du skal bruge kniven i kortere eller længere tid. Selve kniven på grøntsagskniven med bøgetræsskaft er lavet af kulstofstål, hvilket giver en skarp og effektiv kniv. Grøntsagskniven med træskaft skal vaskes op i hånden.\nOstehøvl med skaft i bøgetræ\nOstehøvl med skaft i bøgetræ. Særlig god til de lidt hårdere oste. Det flotte design vil gøre sig godt på ostebordet. Mål i mm: L: 200 mm B: 75 mm H: 20 mm\nPaletkniv i kirsebærtræ\nDenne fine paletkniv i naturlige materialer er lavet af olieret kirsebærtræ. Paletkniven har et afrundet greb, hvilket bevirker, at den ligger godt i hånden. Selve bladet er slebet skrå nedenfra. Dette gør paletkniven spids så det er nemmere at vende maden på panden. Desuden kan paletkniven i naturlige materialer bruges til servering. Tip til vedligeholdelse: Paletkniven i naturlige materialer bør ofte smøres ind i varm smagfri madolie og dagen efter tørres for overskydende olie. Træprodukter har ikke godt af at ligge i vand i lang tid. Det er derfor en god ide at vaske paletkniven umiddelbart efter brug og tørre den af i et viskestykke. Mål i mm: L 300 x B 62 x H 6\nDette er en flot nøddeknækker af bøgetræ. Træet er i to nuancer, og har form som en svamp. Det er meget dekorativ, og man kan sagtens have den liggende fremme. Nøddeknækkeren har et gevind som man drejer. Det burde derfor være nemt som en leg at knække dine nødder. Størrelse: 65 x 65 x 110 mm\nTøjklemmer 50 stk.\nTøjklemmer i naturlige materialer har flere anvendelsesmuligheder end blot at hænge tøj op. I hobbyprojekter, opslagstavler, navneskilte og lignende kan man desuden også bruge tøjklemmer i naturligt materiale.\nDenne grøntsagsbørste i naturlige materialer er produceret af bøgetræ. Fibrene på børsten laves af bladribbene fra agave kaktus, som er 100% naturlig og hygiejnisk. Går man op i at grøntsager og andre fødevarer i ens køkken bør være økologiske, er det ideelt også at have fokus på at bruge naturlige redskaber. Denne grøntsagsbørste i naturlige materialer er modstandsdygtig over for varme, syre og base. Den mere faste del af grøntsagsbørsten er lavet af en blanding af ovennævnte fibre og halvgrove palmefibre, der har en rødbrun farve. Mål i mm: L 138 x B 54 x H 38\nDette opvaskehoved i naturlige materialer er produceret af bøgetræ. Fibrene på børsten laves af bladribbene fra agave kaktus. Disse fibre modstandsdygtig over for varme, syre og base. Børstehovedet har en diameter på 40 mm.\nOpvaskebørste med udskiftelig børste\nDenne opvaskebørste er lavet af 100% naturlige materialer. Opvaskebørste af naturlige materialer er produceret af bøgetræ. Fibrene på børsten laves af bladribbene fra agave kaktus. Disse fibre er en 100% naturlig og hygiejnisk råvare som er modstandsdygtig over for varme, syre og base. Børstehovedet har en diameter på 40 mm og kan skiftes ud.


Hvordan står man på ski? Skitips for begyndere på ski - Visit Sweden | Visit Sweden\nSkiskole i Lofsdalen, Jämtland\nNoget af det bedste ved skiløb er, at det er smaddersjovt på alle niveauer. Det betyder, at du vil nyde din skiferie fra dag ét og have det sjovt sammen med andre nybegyndere, samt udfordringen ved at prøve noget nyt og – selvfølgelig – vil du opleve glæden ved at opdage, at du hurtigt bliver bedre og lærer at stå på ski.\nLær at stå på ski - skitips for begyndere\nHer har vi samlet nogle begynder-ski-tips til dig, der er nybegynder på ski. Tag et kig og prøv at bruge disse metoder til at hjælpe dig selv igang:\nTag et par timer med en instruktør. Jo, tiden og de beskedne kroner det koster er virkelig godt givet ud. Lidt tid med en professionel, pædagogisk og erfaren skiinstruktør vil give dig endnu mere udbytte af resten af din ferie.\nBrug de professionelle instruktører/teknikere på din skidestination til at hjælpe med at indstille alt dit udstyr helt rigtigt i forhold til dit niveau og dine behov – ikke mindst for at undgå skader!\nNår du er klar på skiene skal du bøje dig lidt ned i knæ, så skinnebenet hviler mod forkanten af dine støvler. På denne måde vil du have mere styr over skiene end hvis du har for meget ´bagvægt´. Stavene holder man normalt i en slags ”klarposition”, uden egentlig at bruge dem særligt meget.\n4 Metoder til gang på ski\nFår du brug for at gå på skiene er der flere metoder du kan bruge. Naturligvis kan du stage dig frem med stavene, hvilket kræver relativt flat terræn og lidt styrke i overkrop og arme.\nGår det opad bakke kan du bruge ”sildebensmetoden”, hvor du drejer benene ud til hver sin side og går opad mens skiene former et ”V”. Skal du opad en stejl hældning er det tit sikrere blot at vende siden til bakken og gå sidelæns opad med små skridt.\nEt godt tip er at starte på børnebakken! Der er ingen skam i at starte din skiferie/-dag på begynderbakken sammen med børnene og andre begyndere. Her er også nogle simple lifte, der er nemme at benytte. Husk, at alle har været nybegyndere en gang og haft deres første dag på ski.\n6. Bremseteknik på ski\nØv straks den mest basale bremseteknik ”Ploven”, som går ud på at du presser dine bagski udad (mens spidserne næsten mødes), så dine ski former et omvendt ”V”. På denne måde kan du kontrollere farten og bremse helt op på dine ski.\nLær at styre dine sving. I sagens natur, skal du lære at svinge for at stå på slalom. I begyndelsen er det bedst at benytte ”Ploven” som udgangspunkt, men hvor du skiftevis flytter din vægt langsomt fra den ene ski til den anden – så vil du hurtigt opdage, at du kan styre, hvordan du vil dreje.\nEfterhånden som du bliver bedre og får mere kontrol over din fart og dine sving, bør du ikke vente alt for længe med at forsøge dig med andre pister i mellem-kategorien.\nHer vil du få længere ubrudte strækninger og ´glid´ at køre og øve på – så lærer du hurtigt mere. Respektér dog pisternes farvekodning, og lad dig ikke friste til noget du ikke kan håndtere (sorte pister er IKKE for begyndere!)\nGod fornøjelse med din skiferie. Læs mere om nogle af Sveriges mest populære skisteder, hvor du hurtigt kan lære at stå på ski - også selv om du er nybegynder: Isaberg, Vallåsen, Sälen og Idre Fjäll.


Sådan blev Danmarks VM-trøje fra 1986 en international kultklassiker\nOg du skal stadig punge ud med 2500 kroner, hvis du vil have fat i originalen.\naf Mike Gibbons\nJames Dean sagde, at man skal “leve hurtigt, dø ung og blive et smukt lig”. Men oprindeligt var det slet ikke hans ord. Det er i filmen Knock on Any Door fra 1949, at John Dereks karakter Nick Romano bruger den berømte sætning for første gang. Knyttet til James Dean blev det senere et uofficielt slogan for enhver charmerende hedonistisk generation.\nSelv i professionel fodbold har de bevingede ord fundet genlyd, og der findes ikke noget hold, for hvem mantraet er mere rammende end en gruppe danske VM-debutanter i Mexico i 1986. Den sommer tog Danmark Romanos leveregel med på fodboldbanen.\nDet danske hold havde været på vild fremmarch i international fodbold siden 1979, da den visionære tyske træner Sepp Piontek begyndt at hive Danmark op fra amatørsumpen og ind i en ny, professionel æra. Efter at holdet på mest pinefulde facon missede finalen ved EM to år tidligere, blev Mexico det transatlantiske eventyr, som for alvor skrev dem ind i historiebøgerne.\nDanmark havde en 24-karats generation af spillere, hvoraf de fleste var i den magiske alder – omkring 28-32 – hvor spillere normalt rammer topformen. Alt omkring holdet byggede op til dette øjeblik. De danske roligans rejse afsted i hobetal, derhjemme blev VM-sangen Re-Sepp-Ten den mest sælgende single nogensinde, og til turneringen i Mexico iklædte Danmark sig en af de mest ikoniske trøjer i fodboldhistorien.\nHummel, som stod bag designet, var allerede begyndt at tænke mere futuristisk og spraglet i årene op til Mexico. Danmarks spilletrøje til EM i Frankrig i 1984 brød med de ensfarvede røde traditioner ved at tilføje hvide ærmer med broderede vinkler. Senere den sommer, til OL i Los Angeles, vakte Hummels trøjedesign til det danske herrelandshold i håndbold også opsigt; holdet iklædt shorts og trøjer med diagonale rød-hvide striber blev kendt som "bolsjedrengene".\nInden fodbold-VM i Mexico havde Hummels designere rejst rundt i verden for at finde inspiration i en tid, hvor kulørte blokmønstre var ved at blive en ting. Resultatet, som blev præsenteret i København i februar 1986, var en åbenbaring.\nSpilletrøjen var delt i to kontrasterende stribede halvdele: Den ene del var i tynde rød-hvide striber, og den anden havde striber i mørkerøde nuancer. Felterne på ærmerne og shortsene matchede dette design, med en tynd blå tråd til at fremhæve farvekontrasterne. Hummel havde lavet trøjen i et let og aerodynamisk stof for at håndtere den tunge varme i Mexico.\nTøjfirmaets marketingdirektør, som dukkede op til lanceringen i en cardigan i samme mønster, håbede, at trøjesalget ville runde 10 millioner kroner i Danmark. Efter at Morten Olsen havde jongleret på scenen sammen med sine medspillere Frank Arnesen og Per Frimann, kommenterede han på den nye dragt. “Jeg synes, den er … anderledes,” sagde Danmarks ellers så forsigtige anfører. “Men jeg synes, det virker som et frisk pust.”\nDet vil være en underdrivelse at sige, at trøjen delte vandene, inden den skulle vises frem i Mexicos tynde luft. Sportsjournalisten Per Høyer Hansen skrev i Tipsbladet, at det var en fornærmelse mod holdet og beskrev spilletrøjerne som “tutte-nuttet, som var de til pattebørn med sut og rangle. Andre ville anvende sådanne klude som køkkengardiner.”\nTrøjen blev kendt som ‘karnevalsdragten’ og gjort til grin hos avisernes bladtegnere. I dag er der stadig skepsis. “Set med nutidens øjne var den totalt hæslig,” siger Klaus Berggreen, som spillede på midtbanen i Mexico og senere arbejdede i modebranchen. “Men som et PR-stunt gav det virkelig pote.”\nBerggreen har ret. Trøjen blev til sidst godkendt af Fifa – med den pedantiske rettelse, at shortsene skulle holdes i ensartede røde nuancer – efter at fodboldforbundet havde udtrykt bekymring over, hvordan de lyse striber ville fremstå på tv. Det kan godt være, der var delte meninger i Danmark, men det banebrydende design vandt hurtigt beundrere over hele verden. Sammenlignet med de traditionelle og monokrome dragter, andre hold mødte op i, så lignede danskerne noget fra en science fiction-tegneserie. De lignede noget fra fremtiden. Indenfor fodboldnostalgiens blomstrende kultur har den danske 86-trøje opnået legendestatus.\n“På en måde er det en revolutionerende trøje, siger Doug Bierton, som er medstifter af websitet Classic Football Shirts. “Jeg tror, at Adidas og de andre store mærker på det tidspunkt oppede deres indsats, efter de så den. Den er født ud af fodboldtrøjens storhedstid, som er den grafiske design-æra fra slut-80erne og frem til de tidlige 90ere.”\nBierton rangerer Danmarks 86-trøje i top tre over de mest ikoniske fodboldtrøjer gennem historien. Side om side med Hollands dragt fra EM i 1988 og Vesttysklands trøje fra 1988-91, som for alvor blev populær efter deres sejr i Italien i 1990. Begge de sidstnævnte tøjer blev produceret af Adidas, som en tydelig reaktion på, at niveauet var blevet hævet.\nSidste gang Doug Bierton havde en af de originale danske spilletrøjer fra 1986 til salg, blev den solgt inden for fem dage. Prisen lød på £300 (cirka 2.500 kroner). Med færre og færre af\ndisse originaler i omløb, forventes det, at deres værdi kun vil stige. Udebaneversionen af den danske trøje, med en overvægt af hvide striber i stedet for røde, er en endnu mere sjælden fugl, som Classic Football Shirts ikke har haft i handlen i over et år.\nMen det er den karakteristiske røde hjemmebanedragt, som har haft et nærmest hypnotisk greb om en generation af fodboldfans langt uden for Danmarks grænser. I 2017 røg den danske Mexico-dragt til tops, da det britiske fodboldmedie Four Four Two lavede en liste over de 50 bedste trøjedesign nogensinde.\nEfter Mexico blev Hummels design adopteret af klubfodbold. Engelske Southampton, Aston Villa og Coventry spillede alle i variationer af 86-trøjen, mens andre europæiske klubber som Feyenoord, Pisa, Sporting Lisbon og Vitória de Guimarães også forsøgte sig. I 2015 iførte spillerne fra argentinske Club Atlético Huracan sig en slap efterligning af den danske uniform til turneringen Copa Libertadores.\nI modsætning til citatet, der ikke rigtigt tilhørte James Dean, blev kopierne aldrig husket så godt som originalen. Lige meget hvor mange klubber, der brugte designet i de følgende år, er striberne synonyme med ét hold. “Jeg siger altid, at der indgår tre elementer i ligningen,” forklarer Doug Bierton om det, der skaber en unik trøje. “Designet, minderne og stjernespillerne.”\nDanmark så ikke bare godt ud ved VM i 1986. De så bedre ud end alle andre. Folk havde frygtet det værste, da Danmark kom i Gruppe E med Vesttyskland, Uruguay og Skotland. Uruguays træner Omar Borrás kaldte det ‘dødens pulje’, men danskerne lavede en tunnel på manden med leen og vandt alle tre gruppekampe i overlegen stil. De spillede begejstrende fodbold, specielt i deres sønderlemmende 6-1 sejr over de sydamerikanske mestre Uruguay. Michael Laudrup, danskernes unge geni, gav trøjen dens mest eksponerede øjeblik, da han dansede gennem et hegn af uruguayske forsvarsspillere og scorede et af turneringens smukkeste mål.\nDer var intet andet hold, der spillede så fantasifuldt i første runde af VM i 1986 som Danmark. Deres spillere var indbegrebet af Scandinavian cool med tilbagelænet swagger og humor. Og lige så snart at fodboldverdenen var faldet pladask for danskerne, blev alle hjerter knust.\nDa Danmark kom bagud mod Spanien i ottendedelsfinalen, gav deres overdrevne angrebslystne stil bagslag. Mens danskerne stormede fremad på jagt efter mål, slog de snu spaniere kontra, og Danmark blev slagtet 5-1. Det var et brutalt endeligt for et hold, der få dage før havde lignet potentielle verdensmestre. I stedet betød deres kompromisløse principper, at Danmark kunne indtage en velfortjent plads blandt de største hold, der aldrig vandt VM.\nSpillerne i den danske trup - denne gudsbenådede 24-karats generation - gled væk fra holdet i de følgende år, og trøjen blev aldrig igen set til en af de store internationale slutrunder. Netop derfor er den blevet symbolet på en helt bestemt tid for en bestemt generation af fodboldfans. Trøjen vækker lige så stærke minder om den mexicanske sommer i 1986 som Gary Linekers armbånd, den sære edderkopformede plet på Azteca-stadionets græstæppe, og stort set alt hvad Diego Maradona foretog sig.\nDet sker meget sjældent, at et fodboldhold formår at fange folkeånden; i 1986 fangede Danmarks trøje holdets ånd.\n“Det var ikke sådan, at spillerne bidrog direkte med ideer til designet,“ siger Birgit Leitner, som arbejdede med at lave trøjen til Hummel, “men det var jo en flok festlige fyre. Man kunne kun blive i godt humør af at arbejde sammen med dem.”\nSådan var der mange, der havde det. Og stadig har det. Drømmen om at blive verdensmestre døde tidligt for Danmark, men har der nogensinde før været et hold, som har brændt så klart, levet så hurtigt og set så godt ud?\nMike Gibbons er en britisk sportsskribent og medforfatter til bogen Danish Dynamite: The Story of Football’s Greatest Cult Team.


Forældre (Forpremiere, Nordatlantiske Biodage) - Cinemaonline.dk - Hele Danmarks Filmsite\nForældre (Forpremiere, Nordatlantiske Biodage)\n7. februar 2008 af Thomas Pedersen\nEfter at Ragnar Bragasons mesterværk Børn vandt prisen for bedste film ved Copenhagen International Film Festival, er forventningerne til tvillingefilmen Forældre sat urimelig højt\nForældre er ikke som Børn. Filmisk talt. Formen er identisk, men tempoet er sænket betydeligt. Børn er efter nærværende anmelders mening ubetinget et mesterværk, en lysstærk stjerne på filmhimmelen, der går lige i øjet. Forældre er tvillingen, der lykkes på et helt andet plan og ud fra helt andre forudsætninger end Børn, selvom de to film er skudt simultant og øst op med rund hånd fra samme kreative kogegryde.\nForældre er ikke som Børn. Bogstavelig talt. Filmene er udtryk for eksistentielle modpoler. Hvor handlingen og de infantile voksne i Børn bogstavelig talt eksploderer på lærredet, især i skikkelse af voldspsykopaten Gardar, er Forældre meget mere afdæmpet og udtryk for de voksnes fortrængelser og manglende evne til at give udtryk for følelser. Derfor vinder Forældre bedst tilskuerens hjerte hvis den eftertænkes, granskes nøje og sættes i psykologisk relation til sin tvillingepol. Børn er den af de to film, der underholdningsmæssigt bedst står alene. Forældre rejser derimod en masse tanker over temaet at have eller ønske sig børn, og åbner samtidig for en bunke spørgsmål omkring de perifere forbindelser med enkelte karakterer fra Børn, som aldrig besvares. Man kan måske sige det sådan, at hvor Børn er en oplevelse, der relativt ubesværet går lige ind, så er Forældre en eftertanke, der skal arbejdes intenst på for at få det fylde udbytte.\nForældre er som Børn et multiplot drama, der i Bragasons karakteristiske sort/hvide toner og med et letbevægeligt kamera skildrer en række personer, forældre på hver deres måde eller in spe. Der er tandlægen Oscar, som lever med en fraskilt kvinde og adopterede børn. Han vil dog gerne have sit eget afkom sat i verden, og er nærmest et mandligt æggeur, der konstant ringer nedenunder hans beherskede og kontrollerede ydre. Der er Einar, en succesfuld børshandler som ikke forstår, at hans hustru ikke vil ham mere, og ikke har forstand til at give udtryk herfor. Og så er der Katrin, den nok mest rørende karakter i Forældre. Hun er vendt tilbage til Island fra Sverige, hvor hun har været i 8 år, og forsøger nu at ville sin søn, nærme sig ham. Han har boet hos bedstemoderen igennem alle årene, og er ikke længere interesseret i sin mor. Det er hjerteskærende. Og så er der med Katrin en sammenhæng med tandlægen Oscar. Mere siges ikke her om den – for filmen centrale - sag. I må selv gå ind og se giraffen.\nNævnes skal dog den pudsighed Bragason har indlemmet med karakteren Oscar. Et træk der udmunder sig i en scene, som jeg ved fra Bragason, at han holder meget af. Uden at røbe for meget så lader Oscar sin frustration over det udeblivende afkom gå paradoksalt ud over kvarterets børn, fordi en af deres cykler flyder på villavejen. De første par gange står han lettere undrende, en anelse irriteret ud af bilen, og stiller pænt cyklen ind på fortovet. Men da han tilsidst får nok af de uvorne unger, der samtidig griner frydefuldt af ham, så tager han anderledes, ubehersket affære.\nForældre blev vist ved en eksklusiv og udsolgt forpremiere d. 7. februar på Nordatlantiske Biodage. Her var Bragason på besøg til en præsentation af filmen og efterfølgende dialog med publikum. Filmen får først premiere i de danske biografer d. 29. februar. Det er i hovedstaden i de fine kunstbiografer Gloria og Vester Vov Vov og i Århus i Øst for Paradis.\nLæs i øvrigt on-z’s interview med Ragnar Bragason i forbindelse med hans besøg på Nordatlantiske Biodage. Det bliver bragt snarest.\nOriginal Titel: Forældre\nPremieredato: 7. februar 2008\nInstruktør: Ragnar Bragason\nSkuespillere: Ingvar E, Sigurosson, Nanna Kristin Magnúsdóttir, Víkingur Kristjánsson, Reine Brynolfsson m, fl.\nSelskab: Bragason og folkene fra Vesturport\nLink: http://www. parents-movie.com/\nKatrin med sin skumle fyr i telefonen\nEinar med ven